User:Sudha00007/sandbox

ಸಚಿನ್‌ ಬನವಾಸಿ

ಸಚಿನ್‌ ಬನವಾಸಿ ಅವರು ಮೂಲತಃ ಉತ್ತರ ಕನ್ನಡ ಜಿಲ್ಲೆಯ ಶಿರಸಿ ತಾಲೂಕಿನ ಬನವಾಸಿಯಲ್ಲಿ ೧೦ ಆಗಸ್ಟ್‌ ೧೯೯೦ರಲ್ಲಿ ಜನಿಸಿದರು. ಇವರ ತಂದೆ ಕೆರೆಸ್ವಾಮಿ, ತಾಯಿ ಗೀತಾ. ೧ ಮತ್ತು ೨ನೇ ತರಗತಿಯ ಶಿಕ್ಷಣವನ್ನು ಶಿವಮೊಗ್ಗ ಜಿಲ್ಲೆಯ ಸೊರಬದಲ್ಲಿ ಪೂರೈಸಿ, ನಂತರ ೧೦ನೇ ತರಗತಿಯವರೆಗೆ ಬೆಂಗಳೂರಿನ ಅಂಬಿಕಾ ಶಾಲೆಯಲ್ಲಿ ಪೂರೈಸಿದರು. ಅನಂತರ ಪಿಯುಸಿ ಮತ್ತು ಪದವಿಯನ್ನು ಬೆಂಗಳೂರಿನ ಶೇಷಾದ್ರಿಪುರಂ ಕಾಲೇಜಿನಲ್ಲಿ ಮುಗಿಸಿದರು. ಸಚಿನ್‌ ಬನವಾಸಿ ಅವರು ಬೆಂಗಳೂರು ವಿಶ್ವವಿದ್ಯಾನಿಲಯದ ಬಿಎ ಪದವಿಯಲ್ಲಿ ಎರಡನೇ ರ್‍ಯಾಂಕ್‌ ಗಳಿಸಿದ ಖ್ಯಾತಿಯನ್ನು ಹೊಂದಿದ್ದಾರೆ. ಅಲ್ಲದೇ ೩ ಚಿನ್ನದ ಪದಕಗಳೂ ಇವರಿಗೆ ಸಂದಿವೆ, ಇವರು ಸಮೂಹ ಸಂವಹನದ ಸ್ನಾತಕೋತ್ತರ ಪದವಿಯನ್ನು ಗಾರ್ಡನ್‌ ಸಿಟಿ ಕಾಲೇಜಿನಲ್ಲಿ ಪೂರೈಸಿದ್ದಾರೆ.

ತಮ್ಮ ಪದವಿ ಅಧ್ಯಯನದ ಸಮಯದಲ್ಲಿ ಸದಾ ಒಂದಿಲ್ಲೊಂದು ಚಟುವಟಿಯಲ್ಲಿ ತೊಡಗಿಸಿಕೊಂಡಿದ್ದ ಇವರು ೩ ವರ್ಷಗಳಲ್ಲಿ ವಿವಿಧ ಅಂತರ್‌ಕಾಲೇಜು, ರಾಜ್ಯಮಟ್ಟದ ಒಟ್ಟು ೧೨೫ ಬಹುಮಾನಗಳನ್ನು ಗಳಿಸಿರುತ್ತಾರೆ. ಪದವಿಯ ಸಮಯದಲ್ಲೇ ಸುವರ್ಣ ಟೈಮ್ಸ್‌ ಆಫ್‌ ಕರ್ನಾಟಕ ಪತ್ರಿಕೆಯಲ್ಲಿ ಒಂದು ವರ್ಷ ಉಪಸಂಪಾದಕ ಮತ್ತು ವರದಿಗಾರರಾಗಿ ಸೇವೆ ಸಲ್ಲಿಸಿದ್ದ ಇವರು ನಂತರ ಸಮಯ ಕನ್ನಡ ವಾರ್ತಾವಾಹಿನಿಯಲ್ಲಿಯೂ ಸೇವೆ ಸಲ್ಲಿಸಿದ್ದಾರೆ. ಇದೀಗ ಆಕಾಶವಾಣಿ ಎಫ್‌ಎಂ ರೈನ್‌ಬೋದಲ್ಲಿ ಆರ್‌ಜೆ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.Sudha00007 (talk) 07:00, 12 August 2013 (UTC)§